तेंदूपत्ता छोपाई में जुटे ग्रामीण, वनोपज संघ के अध्यक्ष ने की शुरुआत
जशपुरनगर | इन दिनों जशपुर वन मंडल में तेंदूपत्ता की छोपाई (शाख करतन करने) कार्य करने में ग्रामीण जुटे हुए हैं। जंगल के अंदर तेंदूपत्ता की छोपाई का कार्य सोमवार को शुरु किया। प्रदेश के लघु वनोपज संघ के अध्यक्ष भरत साय ने जंगल में पहुंचकर छोपाई का कार्य प्रारंभ किया और इस कार्य में लगे हुए लोगों को प्रोत्साहित किया। उल्लेखनीय है कि छोपाई के बाद नए शाख आने से उसमें बेहतर क्वालिटी के पत्ते आते हैं। जिसके बाद उसकी तोड़ाई कर संग्रहित किया जाता है और विभाग को बेचा जाता है। अभी इस कार्य के लिए जिले में अनुकूल मौसम है।
hin_Deva hin_Deva